GCCIની ચૂંટણીમાં પ્રમુખપદનો રસ્તો ખુલ્લો કરી આપતા સિનિયર વાઇસ પ્રેસિડેન્ટના હોદ્દા માટે જયેન્દ્ર તન્ના અને દુર્ગેશ બૂચે ઉમેદવારી નોંધાવી છે. બન્ને ઉમેદવારો ચૂંટણી જીતવા માટે એડી ચોટીનું જોર લગાવી રહ્યા છે ત્યારે જેવી ફોર્મ ભરવાની મુદત પુરી થઇ કે જયેન્દ્ર તન્નાએ દુર્ગેશ બૂચની ઉમેદવારી રદ કરવાની અરજી કરી છે.તન્નાની રજૂઆત છે કે GCCIના બંધારણની કલમ ૭ અને ૩૫ મુજબ જે સભ્ય CA, CS, ICWAવિગેરે જેવી પ્રોફેશન લાયકાત ધરાવતો હોય તે કારોબારીના કોઇ પણ હોદ્દા માટે ચૂંટણી લડી શકે નહીં. હવે બૂચ કે જેઓ CA છે. તેઓ શિક્ષણ વિભાગની ફી રેગ્યેરેટરી કમિટીના CA છે. તેઓ તેના માટે મહેનતાણું પણ મેળવે છે. આ ઉપરાંત બૂચ ગુજરાત સ્ટેટ કો. ઓપરેટિવ બેંકમાં પણ CAના રૂએ પ્રોફેશનલ ડિરેક્ટર છે. જે અંગેના પુરાવા પણ તન્નાએ ચૂંટણી અધિકારી સમક્ષ રજૂ કર્યા છે.